 Mwadui inatarajiwa kucheza na Azam katika mchezo utakaochezwa kesho Shinyanga.Akizungumza na gazeti hili Kocha Mkuu wa Mwadui, Jamhuri Kihwelu ‘Julio’ alisema kikosi chake kitafanya vizuri katika mchezo huo.“Sisi tumejipanga kushinda, kwani Azam, Simba na Yanga ni akina nani wasifungwe, tutawaadabisha kwa kuwa kikosi changu kipo vizuri kwa mapambano,” alisema.Kihwelu tayari aliiwezesha timu hiyo kufanya vizuri katika mchezo wa pili wa ligi baada ya kuifunga Africans Sport ya Tanga.Katika mchezo wao wa kwanza dhidi ya Toto African ya Mwanza walipoteza.Kocha huyo alisema bado ana nafasi ya kufanya mapinduzi katika michezo ijayo na kufikisha hatma yake ya kutwaa ubingwa. Alisema haijalishi kuona kuwa timu kongwe za Simba, Yanga na Azam kuanza vyema kwani wanaweza wakachemka baadaye na wao wakapnda.